《月下笛 晨起钱塘门乘小舟沿绿至苏公祠》
清代·周之琦

野艇摇烟，生衣蘸渌，镜波圆折。湖菱翠贴。最苦新凉犹怯。

话离愁、髯仙未知，雨花露蕊凄步屧。渐娇云堕砌，芳魂冉冉，暗窥窗月。

柔乡恋否，枉荐菊泉荒，冷香栖蝶。三生净业，试与长眠人说。

算年来、红尘倦游，好山画里缘再结。黯消凝，又早芦湾，梦落秋半雪。

作者简介：周之琦（公元1782年～1862年），字稚圭，河南祥符（今河南开封）人。清嘉庆十三年（公元一八0八年）进士，改庶吉士。散馆，授编修。累官广西巡抚，疏言筑堤赈灾等事，凡数十上。道光二十六年，因病乞休。病逝于家中。周之琦工词，浑融深厚，瓣香北宋，有《金梁梦月词》二卷，《怀梦词》二卷，《鸿雪词》二卷，《退庵词》一卷，总名《心日斋词》，传于世。辑有《心日斋十六家词选》。